title: Instituto de Estudios Altoaragoneses
text: O Instituto de Estudios Altoaragoneses (Instituto d'Estudeos Altoaragoneses en aragonés; IEA en as suyas siglas) ye una institución cultural aragonesa que tién como finalidat d'estudeyar y pubicar estudeos sobre l'Alto Aragón. Actualment y dende 1977 ye adscrito a la Deputación Provincial de Uesca con o suyo nombre actual, pero quan s'establió en 1949 teneba o nombre de Instituto de Estudios Oscenses (Instituto d'Estudeos Uescanos en aragonés) y yera una institución independient de qualsiquier vinclo con l'Administración publica. Os suyos establidors estioron Virgilio Valenzuela Foved, Ricardo del Arco, Salvador María de Ayerbe, Miquel Dolç, Antonio Durán Gudiol y Federico Balaguer.
  
  Actualment fa parte d'a Confederación Española de Centros de Estudios Locales, relacionando-se con o Consejo Superior de Investigaciones Científicas y tién a suya seu social en a ciudat de Uesca, encara que tamién cuenta con subdelegacions u subcentros en bellas comarcas altoaragonesas. O suyo actual director ye Fernando Alvira Banzo, estando-ne o suyo subdirector Francho Nagore.
  
  Amás de publicar libros, o IEA tamién fa publicacions periodicas como a revista Argensola, sobre Historia y Sciencias Socials; a revista Alazet sobre Filolochía; a revista Lucas Mallada, sobre Sciencia; u a revista Bolskan sobre Arqueolochía. Fa las suyas publicacions en as tres luengas d'Aragón: aragonés, castellano y catalán.
  
  Lista de directors d'o IEA 
   1949-1978: Virgilio Valenzuela Foved.
   1978-1981: Cecilio Serena.
   1985-1989: Agustín Ubieto Arteta.
   1990-1992: José Ramón López Pardo.
   1992-1994: Antonio Durán Gudiol.
   1995-2000: Bizén d'o Río.
   2000-2020: Fernando Alvira Banzo.
   2020-hue: Alberto Sabio Alcutén.
  
  Vinclos externos 
   Sitio web oficial de l'Instituto de Estudeos Altoaragoneses.
  
  Cultura d'Aragón
  Provincia de Uesca
  Institutos d'investigación